Suur hulk erineva taustaga Eesti majandustegelasi ja -asjatundjaid kirjutas alla avalikule kirjale, mis ütleb, et teine pensionisammas on vajalik.
Kirjas seisab, et kohustuslikule kogumispensionile ei ole praegu head alternatiivi. Selle kaotamise eest maksavad tulevased põlvkonnad, sest ühe pensionäri kohta on siis vähem töötajaid kui praegu, vahendab ERR.
Teise samba lammutamise jutud on allakirjutanute sõnul võtnud tähelepanu tegelikelt probleemidelt. Kahtluseta tuleb teist sammast reformida tõhusamaks ja odavamaks - selleks tuleb vähendada teenustasusid, seisab pöördumises.
Sealhulgas tuleb üle vaadata fondidele esitatavad nõuded, mis võivad investeerimist asjatult kallimaks muuta, samuti vajavad parandamist väljamaksevõimalused.